Lisa 3

05.02.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/0224-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/19/0224-1 MUUTMINE**

13.12.2024

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**INTRAC Eesti AS**, registrikoodiga 10103801, aadressiga Tartu mnt 167, Peetri alevik, Rae vald, 75312 Harju maakond (edaspidi „**Teostaja**“), mida esindab juhatuse liige Tarmo Allemann, kes tegutseb põhikirja alusel,

vahel on sõlmitud 05.02.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/0224-1 (edaspidi „**Leping**“).

Võttes arvesse, et:

1. Lepingu punkti 8.1. kohaselt saab Lepingut muuta Poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 15.11.2024 numbriga 11.2-7/24/32360-1) Lepingu punkti 2.2. muutmiseks. Teostaja soovib lisada Lepingu punkti 2.2. DEVELON (LM-kategooria). Transpordiametile teadaolevalt on sõidukimargi DEVELON endine marginimetus DOOSAN.;
4. 29.04.2020 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele LM-kategooria CASE, LM-kategooria DOOSAN, LM-kategooria JOHN DEERE, LM- ja T-kategooria MANITOU ning LM- ja T-kategooria MASSEY FERGUSON sõidukitele (edaspidi „****Sõiduk****“).*“.;
5. Lepingu punktis 11.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele  
LM-kategooria CASE,

LM-kategooria DOOSAN,

LM-kategooria DEVELON,

LM-kategooria JOHN DEERE,

LM- ja T-kategooria MANITOU ning

LM- ja T-kategooria MASSEY FERGUSON sõidukitele (edaspidi „**Sõiduk**“).“.

1. Muuta Lepingu punkti 11.1. ning sõnastada see uues redaktsioonis alljärgnevalt:

„11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks Lepingu 29.04.2020 sõlmitud lisa 2.
3. 05.02.2019 sõlmitud Lepingu nr 1-13/19/0224-1 juures on kaks kehtivat lisa, mis on 05.02.2019 lisa 1 ja käesolev lisa 3.
4. Poolte rekvisiidid ja allkirjad:

**Transpordiamet** **INTRAC Eesti AS**

Registrikood: 70001490 Registrikood: 10103801

Asukoht: Valge 4/1 Asukoht: Tartu mnt 167, Peetri alevik, Rae vald

11413 Tallinn 75312 Harju maakond

Telefon: +372 620 1200 Telefon: +372 603 5700  
E-post: info@transpordiamet.ee E-post: info@intrac.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)